dh-unibe/image-text_koenigsfelden-charters-post-1500 huggingface dataset:
Ich, Elsbeth Weͣchterin von Windisch, ✳ an der Rysz gelegen̄,
wylent ein leyg schwester zuͦ Küngesfelden gsin, ✳
jetz Ruͦdolffen Ustris vō Aͤrlibach am Zùrich See ✳ eeliche
husfrow, ✳ bekenn allermengklichem mit disem brieff, ✳
als mit gemeltem minem eelichē man̄ unnd vogt,
als dann die edlen ✳ strengē, ✳ vesten, fùrsichtigē und wysē
hern, schulthes unnd rät der statt Bern, ✳ unser sonnderˀ
gneͣdig herren ✳ von dem gotzhus zuͦ Küngsfeldē mir verordnet habent zegeben zweyhundert pfund haller guͦtter
Berner müntz unnd weͣrschafft ✳ so bald ich einē bidermā
zuͦ der der ee werden neͣme. ✳ allso hat nuͦn der from̄ und
vest junckher Jörg Schöni vonn Bern, diser zit hofmeisterˀ
des gotzhuses zuͦ Küngsfeldē, us empfelch gedachter unser
gnedigē herrē vō Bern uns uff dato dis brieffs ùberanttwurt hundert pfund Bern müntz ✳ und wellent
mir, gemeltē Elsbethē Wächterin, von jetz ùber ein jar die
ùbrigē hundert pfund ✳ oͧch werden lassen. ✳ hierumb so
sagent unnd lassent wir, obgenantē beyde eemenschen,
und sonder ich, die frow, ✳ als mit gemeltem minem elichē
man und vogt ✳ fùr ùnns, ✳ all unser erben und nachkomē
die obgenantē unser gnedig herrē vonn Bern, ✳ den gedachtē
juckhern Jörgē Schöni, den hofmeisterˀ, ✳ all ir erbē unnd
nachkomē des gemeltē gotzhuses Küngsfelden unnd weͣr
hierumb quittierens notturftig ist oder wirdet ✳ der
gemeltē hundert pfundē, uff dise liechtmes ùberantwurt,
gantz quitt, unansprechig, ledig und losz, ✳ in chrafft diss
brieffs ✳ und des alles zuͦ warem, vestem urkündt, so
habent wir, obgenantē Ruͦdolff Ustri und Elsbeth
Weͣchterin, sin eewirtin, und besunder ich, die frow,
als mit gedachtem minem elichē man und vogt
mit ernst erbettē den frommen̄, fùrsichtigen und
wysen meister Hannsen Lütschgen des rats Zùrich,
diserˀ zit der frommen̄, vesten, fùrsichtigen unnd wysenn, des
burgermeisters unnd räten der statt Zùrich, unnser
gnedigen herrē, vogt zuͦ Oͧrlibach, minen liebē herrē
und oberfogt, ✳ das der fùr uns und unser erbē ✳ sin insigel
by end diser schrifft hat offenn truckt in disen brieff, ✳ doch
den obgenantē unnsern herrē vonn Zùrich an ir vogty
friheitē, ✳ rechtungē unnd zuͦgehördē, ✳ ouch im und sinen
erben an schaden, ✳ der geben ist uff unnser liebenn
frowē liechtmestag, gezalt vō Christi gepurt funfftzechē¬
hundert dryssig unnd ein jare. ✳
1531 II 2 . F. Argaù ( Königsfelden )
quittantz
Kùngssfl₎
ij
lichtmes 1531 ✳
✳
Elszbeth Waͤchterin vō
Windisch ✳ j leyen
schwester quittūg